Omenaala Igbo bụ, emume na ọdịnala nke ndị Igbo na ọdịda ọwụwa anyanwụ Nigeria . Ọ na-agụnye omume ndị gboo ya na echiche ọhụrụ ndị agbakwunyere n' omenaala Igbo site na-okpukpe omenala ma ọ bụ site n'ọbịbia ndị ọcha. Omenala na ọdịnala ndị a gụnyere ihe ndị Igbo na-ahụ anya, egwu na-ite egwu, uwe ha, nri na asụsụ olu ndị. N'ihi ọtụtụ subgroups dịgasị iche iche, Omenaala ọdịbendị na-abawamye. Ndị Igbo nwere ọtụtụ ngwa egwu pụrụ iche na-asọ ụsọ ha na-eji egosipụta egwú ha bụ nke ha ji igwe arụpụta. Ngwa ndị ọzọ gụnyere opi, nke a na adị ka ọjà, igba, na ichaka . Egwu ọzọ na-ewu ewu n'etiti ndị Igbo bụ egwu highlife bụ nke gbadoro ụkwụ n'egwu Jazz na egwu omenala nke a na-ewu ewu na West Africa . Egwu highlife a gụnyere ọrụ ndi dika Prince Nico Mbarga Dr Sir Warrior, Oliver De Coque, Bright Chimezie, na Chief Osita Osadebe, ndị a bụ ụfọdụ na-eti egwu highlife n'oge senturi a. E nwekwara ndị ọzọ dịka Mike Ejeagha, Paulson Kalu, Ali Chukwuma, Ozoemena Nwa Nsugbe.